CELEX: 52019PC0096
Language: sl
Date: 2019-03-06
Title: Predlog SKLEP SVETA o stališču, ki se v imenu Evropske unije zastopa v Zasedanju pogodbenic Sporazuma o ribolovu v južnem Indijskem oceanu, in o razveljavitvi Sklepa 9767/17

EVROPSKA KOMISIJA
            Bruselj, 6.3.2019
            COM(2019) 96 final
            2019/0047(NLE)
            Predlog
            SKLEP SVETA
            o stališču, ki se v imenu Evropske unije zastopa v Zasedanju pogodbenic Sporazuma o ribolovu v južnem Indijskem oceanu, in o razveljavitvi Sklepa 9767/17
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki naj se v imenu Unije zastopa v Zasedanju pogodbenic Sporazuma o ribolovu v južnem Indijskem oceanu (v nadaljnjem besedilu: Sporazum SIOF) v obdobju 2019–2023 v zvezi s predvidenim sprejetjem ohranitvenih in upravljalnih ukrepov.
            
            
               2.Ozadje predloga
            
            
               2.1.Sporazum o ribolovu v južnem Indijskem oceanu
            
            
               Cilj Sporazuma SIOF je z ustanovitvijo Zasedanja pogodbenic zagotoviti dolgoročno ohranjanje ribolovnih virov na območju Sporazuma in spodbujati trajnostni razvoj ribištva. Sporazum je začel veljati 21. junija 2012.
            
            
               Unija je pogodbenica Sporazuma SIOF, saj ga je ratificirala s Sklepom Sveta 2008/780/ES
                  1
               .
            
            
               2.2.Zasedanje pogodbenic Sporazuma SIOF
            
            
               Zasedanje pogodbenic Sporazuma SIOF je organ, ustanovljen s Sporazumom SIOF in odgovoren za upravljanje in ohranjanje ribolovnih virov na območju Sporazuma. Sprejema ukrepe za ohranjanje in upravljanje za doseganje optimalne izrabe ribolovnih virov v okviru svojih pristojnosti.
            
            
               Unija ima kot članica Zasedanja pogodbenic pravico do sodelovanja in glasovanja. V Zasedanju pogodbenic se odloča s soglasjem.
            
            
               2.3.Sklepi, sprejeti v Zasedanju pogodbenic Sporazuma SIOF
            
            
               Zasedanje pogodbenic je pristojno za sprejemanje ohranitvenih in upravljalnih ukrepov v ribištvu v okviru svojih pristojnosti, ki so za pogodbenice zavezujoči.
            
            
               V skladu s členom 8(3) Sporazuma SIOF skupaj z odstavkom 4 člena 12 Pravilnika Sporazuma ukrepi začnejo veljati 90 dni po datumu, ko Sporazum o njih uradno obvesti pogodbenice.
            
            
               3.Stališče, ki naj se zastopa v imenu Unije
            
            
               Stališče, ki naj se v imenu Unije zastopa na letnih zasedanjih regionalnih organizacij za upravljanje ribištva, se trenutno določa po dvostopenjskem pristopu. Sklep Sveta določa glavna načela in usmeritve stališča Unije na večletni osnovi, stališče pa se za vsakoletno zasedanje prilagodi z delovnimi dokumenti Komisije, o katerih razpravlja delovna skupina Sveta.
            
            
               Za Sporazum SIOF se ta pristop izvaja s Sklepom Sveta 9767/17 z dne 30. maja 2017, v katerem je določeno stališče Unije v Sporazumu za obdobje 2017–2021. Navedeni sklep vsebuje splošna načela in usmeritve, vendar se v njem, kolikor je to mogoče, upoštevajo tudi posebnosti Sporazuma SIOF. Poleg tega je v njem na zahtevo držav članic določen standardni postopek za vsakoletno določanje stališča Unije.
            
            
               V Sklepu 9767/17 ni določena revizija stališča Unije v Sporazumu SIOF pred letnim zasedanjem leta 2022. Vendar je treba veliko večino sklepov Sveta, ki določajo stališče Unije v različnih regionalnih organizacijah za upravljanje ribištva, katerih pogodbenica je, revidirati pred letnimi zasedanji navedenih regionalnih organizacij za upravljanje ribištva v letu 2019. Zato je za spodbujanje skladnosti stališč Unije v vseh regionalnih organizacijah za upravljanje ribištva in uskladitev časa za revizijske postopke primerno, da se revizija stališča Unije v okviru Sporazuma SIOF prestavi za obdobje 2019–2023 in tako nadomesti Sklep 9767/17.
            
            
               V Sklep 9767/17 so vključeni načela in usmeritve nove skupne ribiške politike, kot so določeni v Uredbi (EU) št. 1380/2013 Evropskega parlamenta in Sveta
                  2
               , ob upoštevanju ciljev iz sporočila Komisije o zunanji razsežnosti skupne ribiške politike
                  3
               . Poleg tega se je v njem stališče Unije prilagodilo Lizbonski pogodbi.
            
            
               Kar zadeva vpliv na ribolov, sedanja revizija upošteva sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropski strategiji za plastiko v krožnem gospodarstvu
                  4
               , skupno sporočilo visokega predstavnika Unije za zunanje zadeve in varnostno politiko in Komisije z naslovom „Mednarodno upravljanje oceanov: prispevek EU k odgovornemu upravljanju oceanov“
                  5
                in sklepe Sveta o navedenem skupnem sporočilu
                  6
               .
            
         
         
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (v nadaljnjem besedilu: PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               „Akti s pravnim učinkom“ vključujejo akte, ki imajo pravni učinek po pravilih mednarodnega prava, s katerimi se ureja zadevni organ, in instrumente, ki nimajo zavezujočega učinka v mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  7
               .
            
            
               4.1.2.Uporaba v obravnavanem primeru
            
            
               Zasedanje pogodbenic Sporazuma SIOF je organ, ustanovljen s sporazumom, in sicer s Sporazumom SIOF.
            
            
               Akti, k sprejetju katerih se poziva Zasedanje pogodbenic, so akti s pravnim učinkom. Predvideni akti bodo zavezujoči po mednarodnem pravu v skladu s členom 8 Sporazuma SIOF in lahko odločilno vplivajo na vsebino zakonodaje EU, med drugim na:
            
            
               ·Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje
                  8
               , 
            
            
               ·Uredbo Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike
                  9
                ter 
            
            
               ·Uredbo Sveta (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot
                  10
               .
            
            
               Predvideni akti ne dopolnjujejo ali spreminjajo institucionalnega okvira Sporazuma SIOF.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima navedeni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na ribištvo. Uredba (EU) št. 1380/2013 je pravna podlaga, ki določa načela, ki se jih upošteva v tem stališču.
            
            
               Materialna pravna podlaga za predlagani sklep je torej člen 43(2) PDEU. Sklep naj bi nadomestil Sklep 9767/17 .
            
            
               4.3.Zaključek
            
         
         
            
               Pravna podlaga predlaganega sklepa bi moral biti člen 43(2) PDEU v povezavi s členom 218(9) PDEU.
            
            
               2019/0047 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Zasedanju pogodbenic Sporazuma o ribolovu v južnem Indijskem oceanu, in o razveljavitvi Sklepa 9767/17
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta 2008/780/ES z dne 29. septembra 2008
                  11
                sklenila Sporazum o ribolovu v južnem Indijskem oceanu (v nadaljnjem besedilu: Sporazum SIOF), s katerim je bilo ustanovljeno Zasedanje pogodbenic Sporazuma SIOF.
            
            
               (1)Zasedanje pogodbenic Sporazuma SIOF je odgovorno za upravljanje in ohranjanje ribolovnih virov na območju Sporazuma SIOF. Taki ukrepi lahko postanejo zavezujoči za Unijo.
            
            
               (2)V Uredbi (EU) št. 1380/2013 Evropskega parlamenta in Sveta
                  12
                je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.
            
            
               (3)V skladu s skupnim sporočilom visokega predstavnika EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: prispevek EU k odgovornemu upravljanju oceanov“
                  13
                ter sklepi Sveta o navedenem skupnem sporočilu
                  14
                je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja EU v okviru teh forumov.
            
            
               (4)Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropski strategiji za plastiko v krožnem gospodarstvu
                  15
                se sklicuje na posebne ukrepe za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.
            
            
               (5)Primerno je oblikovati stališče, ki naj se v imenu Unije zastopa v Zasedanju pogodbenic Sporazuma SIOF za obdobje 2019–2023, saj bodo ohranitveni in izvršilni ukrepi, ki jih bo Zasedanje pogodbenic sprejelo na svoji letni seji, za Unijo zavezujoči in bodo lahko odločilno vplivali na vsebino prava Unije, tj. na uredbi Sveta (ES) št. 1005/2008
                  16
                in (ES) št. 1224/2009
                  17
                ter Uredbo (EU) 2017/2403 Evropskega parlamenta in Sveta
                  18
               .
            
            
               (6)V Sklepu Sveta 9767/17
                  19
                ni določena revizija stališča Unije v Zasedanju pogodbenic pred letno sejo leta 2022. Vendar je treba veliko večino sklepov Sveta, ki določajo stališče Unije v različnih regionalnih organizacijah za upravljanje ribištva, katerih pogodbenica je, revidirati pred letnimi zasedanji teh regionalnih organizacij za upravljanje ribištva v letu 2019. Zato je za spodbujanje večje skladnosti stališča Unije v vseh regionalnih organizacijah za upravljanje ribištva in za racionalizacijo postopka revizije primerno predlagati revizijo Sklepa Sveta 9767/17 in ga razveljaviti z novim sklepom za obdobje 2019–2023.
            
            
               (7)Zaradi spreminjajoče se narave ribolovnih virov na območju Sporazuma SIOF in posledične potrebe, da stališče EU upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med sejami Zasedanja pogodbenic Sporazuma, je treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji (v nadaljnjem besedilu: PEU) vzpostaviti postopke za vsakoletno določitev stališča Unije za obdobje 2019–2023 –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se zastopa v imenu Unije na sejah Zasedanja pogodbenic Sporazuma o ribolovu v južnem Indijskem oceanu (v nadaljnjem besedilu: Sporazum SIOF), je določeno v Prilogi I.
            
         
         
            
               Člen 2
            
            
               Vsakoletna opredelitev stališča Unije, ki se zastopa na sejah Zasedanja pogodbenic Sporazuma SIOF, se določi v skladu s Prilogo II.
            
            
               Člen 3
            
            
               Stališče Unije, določeno v Prilogi I, Svet na predlog Komisije oceni in po potrebi revidira najpozneje za letno sejo Zasedanja pogodbenic Sporazuma SIOF leta 2024.
            
            
               Člen 4
            
            
               Sklep 9767/17 z dne 30. maja 2017 se razveljavi.
            
            
               Člen 5
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                  
                        Sklep Sveta 2008/780/ES z dne 29. septembra 2008 o sklenitvi, v imenu Evropske skupnosti, Sporazuma o ribolovu za južni Indijski ocean (UL L 268, 9.10.2008, str. 27).
                  
               
               
                  
                     (2)
                  
                        Uredba (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (3)
                  
                        COM(2011) 424 z dne 13. julija 2011.
               
               
                  
                     (4)
                  
                        COM(2018) 28 final z dne 16. januarja 2018.
               
               
                  
                     (5)
                  
                        JOIN(2016) 49 final z dne 10. novembra 2016.
               
               
                  
                     (6)
                  
                        7348/1/17 REV 1 z dne 24. marca 2017.
               
               
                  
                     (7)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI:EU:C:2014:2258, točke 61 do 64.
               
               
                  
                     (8)
                  
                        UL L 286, 29.10.2008, str. 1.
               
               
                  
                     (9)
                  
                        UL L 343, 22.12.2009, str. 1.
               
               
                  
                     (10)
                  
                        UL L 347, 28.12.2017, str. 81.
               
               
                  
                     (11)
                  
                        UL L 268, 9.10.2008, str. 27.
               
               
                  
                     (12)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (13)
                  
                        JOIN(2016) 49 final z dne 10. novembra 2016.
               
               
                  
                     (14)
                  
                        7348/1/17 REV 1 z dne 24. marca 2017.
               
               
                  
                     (15)
                  
                        COM(2018) 28 final z dne 16. januarja 2018.
               
               
                  
                     (16)
                  
                        Uredba Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).
               
               
                  
                     (17)
                  
                        Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
               
               
                  
                     (18)
                  
                        Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).
               
               
                  
                     (19)
                  
                        Sklep Sveta z dne 30. maja 2017 o stališču, ki se zavzame v imenu Evropske unije v Zasedanju pogodbenic Sporazuma o ribolovu v južnem Indijskem oceanu (SIOFA), in o razveljavitvi Sklepa Sveta z dne 25. oktobra 2012 o določitvi stališča Unije v okviru Sporazuma o ribolovu v južnem Indijskem oceanu (SIOFA).
               
            
      
    ---documentbreak--- 
      
         
               EVROPSKA KOMISIJA
            Bruselj, 6.3.2019
            COM(2019) 96 final
            PRILOGI
            k
            predlogu sklepa Sveta
            o stališču, ki se v imenu Evropske unije zastopa v Zasedanju pogodbenic Sporazuma o ribolovu v južnem Indijskem oceanu, in o razveljavitvi Sklepa 9767/17
            
               
         
         
            
               PRILOGA I
            
            
               Stališče, ki se zastopa v imenu Unije v Zasedanju pogodbenic Sporazuma o ribolovu v južnem Indijskem oceanu (v nadaljnjem besedilu: Sporazum SIOF)
            
            
               1.NAČELA
            
            
               Unija v okviru Sporazuma SIOF:
            
            
               a) deluje v skladu s cilji in načeli, ki jim Unija sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;
            
            
               b) si prizadeva za ustrezno vključitev zainteresiranih strani v fazi priprave ukrepov Sporazuma SIOF in zagotavlja, da so ukrepi, sprejeti v okviru Sporazuma SIOF, skladni s Sporazumom SIOF;
            
            
               c) zagotavlja, da so ukrepi, sprejeti v okviru Sporazuma SIOF, v skladu z mednarodnim pravom, zlasti z določbami Konvencije Združenih narodov o pomorskem mednarodnem pravu iz leta 1982, Sporazuma Združenih narodov v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;
            
            
               d) spodbuja stališča, skladna z dobrimi praksami regionalnih organizacij za upravljanje ribištva na istem območju;
            
            
               e) si prizadeva za usklajenost in sinergijo s politiko, ki jo Unija vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;
            
            
               f)zagotavlja, da se spoštujejo mednarodne zaveze Unije;
            
            
               g) zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike
                  1
               ;
            
            
               h) si za floto Unije na območju Sporazuma SIOF prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;
            
            
               i) zagotavlja skladnost s skupnim sporočilom visokega predstavnika EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: prispevek EU k odgovornemu upravljanju oceanov“
                  2
                ter sklepi Sveta o navedenem skupnem sporočilu
                  3
                in spodbuja ukrepe za podporo in povečanje učinkovitosti Sporazuma SIOF ter po potrebi za izboljšanje njegovega vodenja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;
            
            
               j) spodbuja usklajevanje med regionalnimi organizacijami za upravljanje ribištva in konvencijami o regionalnih morjih ter po potrebi sodelovanje z globalnimi organizacijami v okviru njihovih pooblastil, kadar je to primerno;
            
            
               k)spodbuja sodelovalne mehanizme med regionalnimi organizacijami za upravljanje ribištva za ribe, ki niso tun, podobne tako imenovanemu procesu iz Kobeja za regionalne organizacije za upravljanje ribištva za tune.
            
            
               2.SMERNICE
            
            
               Unija si po potrebi prizadeva podpirati sprejetje naslednjih ukrepov Sporazuma SIOF:
            
            
               a) ukrepov za ohranjanje in upravljanje ribolovnih virov na območju Sporazuma na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali ureditvijo v zvezi z ribolovnim naporom in ribolovno zmogljivostjo za žive biološke morske vire, ki jih ureja Sporazum SIOF, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi bodo preučeni posebni ukrepi za staleže, ki jih je prizadel prelov, da se ribolovni pritisk uskladi z razpoložljivimi ribolovnimi možnostmi;
            
            
               b) ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na območju Sporazuma SIOF, vključno s pripravo seznama plovil, ki takšne dejavnosti izvajajo;
            
         
         
            
               c) ukrepov spremljanja in nadzora na območju Sporazuma SIOF, da se zagotovita učinkovitost nadzora in skladnost z ukrepi, sprejetimi v okviru Sporazuma SIOF;
            
            
               d) ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja s plastičnimi odpadki na morju ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju Sporazuma SIOF v skladu s Sporazumom SIOF in Mednarodnimi smernicami za upravljanje globokomorskega ribolova na odprtih morjih Organizacije Združenih narodov za prehrano in kmetijstvo (FAO) ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;
            
            
               e)ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme;
            
            
               f) ukrepov za prepoved ribolova, ki se izvaja izključno za namen pridobivanja plavuti morskih psov, in zahteve, da se vsi morski psi iztovorijo z vsemi plavutmi, ki se naravno držijo trupa;
            
            
               g)po potrebi skupnih pristopov z drugimi regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva na istem območju;
            
            
               h) priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);
            
            
               i) dodatnih tehničnih ukrepov na podlagi nasvetov pomožnih organov in delovnih skupin Sporazuma SIOF. 
            
            
               PRILOGA II
            
            
               Vsakoletna določitev stališča Unije, ki se zastopa
            
            
               na sejah Zasedanja pogodbenic Sporazuma o ribolovu v južnem Indijskem oceanu 
            
            
            
               Pred vsako sejo Zasedanja pogodbenic, na kateri navedeni organ sprejme sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Komisiji, v skladu z načeli in smernicami iz Priloge I.
            
            
               V ta namen in na podlagi navedenih informacij Komisija Svetu ali njegovim pripravljalnim telesom dovolj zgodaj pred vsako letno sejo Zasedanja pogodbenic Sporazuma SIOF pošlje pisni dokument, ki določa podrobnosti predlagane določitve stališča Unije, da bi lahko razpravljali in sprejeli podrobnosti o stališču, ki bo izraženo v imenu Unije.
            
            
               Če med Zasedanjem pogodbenic, tudi na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.
            
            
         
         
            
                  
                     (1)
                  
                        7087/12 REV 1 ADD 1 COR 1. 
               
               
                  
                     (2)
                  
                        JOIN(2016) 49 final z dne 10. novembra 2016.
               
               
                  
                     (3)
                  
                        7348/1/17 REV 1 z dne 24. marca 2017.